Alberto Ascari

**Alberto Ascari** (13. juli 1918 – 26. maj 1955) bio je italijanski automobilistički vozač i dvostruki prvak Formule 1. Jedan je od samo dvojice italijanskih prvaka F1 i jedini koji je oba svoja naslova osvojio vozeći za ekipu Ferrarija.

## Biografija 
### Rani period 
Alberto Ascari je rođen u Milanu, u porodici Antonija Ascarija, talentiranog Grand Prix motociklističkog vozača 1920-tih. Iako mu je otac poginuo na francuskom Grand Prix-u 1925. godine, Alberto Ascari je pokazao interes za utrke usprkos tome. U svojim ranim godinama života vozio je motociklističke utrke nakon čega je ušao u prestižno takmičenje *Mille Miglia* vozeći sportski automobil Ferrari čime započinje njegova karijera vozača na četiri kotača.

### Karijera u Formuli 1 
Nakon završetka 2. svjetskog rata Alberto Ascari je u timu Maserati započeo sa utrkama na Grand Prixu. Njegov timski kolega bio je Luigi Villoresi, koji će mu kasnije postati mentor i prijatelj. FIA je 1946. godine donijela regulative o Formuli 1 sa namjerom da novo takmičenje vremenom zamjeni predratnu Grand Prix strukturu. Tokom iduće 4 prijelazne godine do uspostave Formule 1, Ascari je osvojao brojna takmičenja širom Evrope. Svoju prvu Grand Prix utrku osvojio je 1948. godine na stazi u Sanremu, Italija.

Prvu sezonu Formule 1 započeo je debitantskom utrkom za VN Monaka 1950. godine za tim Ferrarija. Tokom sezone osvaja 11 bodova i zauzima 5. mjesto na kraju sezone.  
Druga sezona, 1951. godine, je mnogo uspješnija za Ascarija jer osvaja dvije pobjede, prvu na VN Njemačke a odmah potom pobjeđuje na domaćoj stazi, na VN Italije. Sezonu završava sa 25 (28) bodova i zauzima vrlo dobro 2. mjesto u poretku vozača.
Svoju najuspješniju sezonu u F1 ostvaruje 1952. godine kada po prvi put osvaja ovo takmičenje. Propušta prvu utrku sezone, VN Švicarske, jer učestvuje na utrci *Indianapolis 500*. Po povratku u Evropu osvoja preostalih šest utrka i osvaja 1. mjesto. Slijedeće sezone ponavlja uspjeh i sa 5 pobjeda iz 8 utrka osvaja svoju drugu uzastopnu titulu u Formuli 1.
Nakon nesporazuma oko plate, napušta tim Ferrarija i u sezoni 1954. vozi za tim Lancie kojoj će ostati vjeran svoje pogibije.

### Smrt 
26. maja 1955. godine, Alberto Ascari odlazi u Monzu gledati svog prijatelja Eugenia Castellotija koji je testirao sportski automobil Ferrari 750 Monza. Iako nije smio voziti taj dan nije mogao odoliti a da ne isproba novi automobil. Bez odgovarajućeg odijela, u maici kratkih rukava, običnim pantalonama krenuo je sa vožnjom.

Postoji nekoliko sličnosti između smrti Alberta i njegovog oca Antonija. Alberto Ascari je poginuo 26. maja 1955. godine, u dobi od 36 godina. Antonio Ascari je takođe imao 36 godina života kad je poginuo, 26. jula 1925. godine (Alberto je bio samo četiri dana stariji). Obojica su poginula četiri dana nakon što su preživjeli teške nesreće i obojica 26. dana u mjesecu. Obojici se desila fatalna nesreća na izlazu iz brzih lijevih krivina i iza obojice je ostala supruga sa dvoje djece.

## Reference 
## Vanjski linkovi 
*Historija Grand Prixa – Kuća slavnih , Alberto Ascari
*Statistika Alberta Ascarija
*Statističke analize vozača od 1950. do 2013.
*

Kategorija:Rođeni 1918.
Kategorija:Umrli 1955.
Kategorija:Biografije, Milano
Kategorija:Italijanski vozači Formule 1
Kategorija:Vozači Formule 1